|  |  |
| --- | --- |
| ΣΥΛΛΟΓΟΣ Εκπαιδευτικών Π.Ε.  ΑΝ. Αττικής «Ο ΣΩΚΡΑΤΗΣ» | Αχαρνές : 18/03/ 2021 |
| Kάχι Καχιασβίλι 6 Ολυμπιακο χωριό Αχαρνές Πληροφορίες : Παπαγιαννόπουλος Αποστόλης Τηλέφωνο : 6978896216 [http://syllogos-socratis.gr/](http://syllogos-sokratis.gr/) mail: [sokratis.syllogos@gmail.com](mailto:sokratis.syllogos@gmail.com) Face book: Σύλλογος Εκπαιδευτικών Σωκράτης  YouTube: ΣΥΛΛΟΓΟΣ ΣΩΚΡΑΤΗΣ | Προς: Εκπαιδευτικούς, ΔΟΕ, ΜΜΕ |

**Αναφορικά με το κάλεσμα Διευθυντών σε Σύλλογο Διδασκόντων με θέμα, εκ νέου, την αξιολόγηση**

Συνάδελφοι,

τις τελευταίες ώρες μαθαίνουμε ότι ορισμένοι Διευθυντές, καλούν ξανά σε συνεδριάσεις των συλλόγων διδασκόντων για την αξιολόγηση, ενώ αυτοί έχουν πάρει αποφάσεις για συμμετοχή στην απεργία- αποχή από κάθε αντίστοιχη διαδικασία.

Ξεκαθαρίζουμε ότι:

* Δεν απορρέει από πουθενά ότι οι διευθυντές οφείλουν να καλέσουν ξανά σε σύλλογο διδασκόντων με θέμα την αξιολόγηση. Όσοι διευθυντές το κάνουν αυθαιρετούν, παραβιάζουν τη συλλογική απόφαση και σε περίπτωση που αυτό συνεχιστεί θα καταγγελθούν και θα σταλεί η καταγγελία σε ΔΟΕ και ΑΔΕΔΥ.
* Η παράταση της προθεσμίας δόθηκε για να πάρουν αποφάσεις όσοι σύλλογοι διδασκόντων **δεν** το έχουν ήδη κάνει.
* Οι σύλλογοι διδασκόντων που έχουν αποφασίσει ομόφωνα ή κατά πλειοψηφία απεργία- αποχή από την αξιολόγηση δεν μπορούν να συγκροτηθούν. Σε περίπτωση επιμονής των διευθυντών, **οι εκπαιδευτικοί δηλώνουν ότι έχει παρθεί ήδη απόφαση και δε συμμετέχουν στη διαδικασία**.
* Σας καλούμε να έρθετε σε επαφή με τον ΣΕΠΕ Αν. Αττικής «o Σωκράτης», σε περιπτώσεις που γίνονται αυθαιρεσίες και ασκούνται πιέσεις ή γίνεται προσπάθεια εκφοβισμού από τους διευθυντές.

Οι εκπαιδευτικοί έχουμε δώσει ήδη την απάντησή μας απέναντι στην υποβάθμιση του σχολείου που φέρνει η αντιεκπαιδευτική αξιολόγηση, με το 98% των σχολικών μονάδων του συλλόγου μας να παίρνει μέρος στην απεργία- αποχή! **Δε θα επιτρέψουμε καμία απόπειρα επιβολής της**, είτε αυτή γίνεται άμεσα με τις πιέσεις Διευθυντών, Διεύθυνσης και Υπουργείου είτε έμμεσα, με διάφορες «πλάγιες» προσπάθειες π.χ. νέος εσωτερικός κανονισμός.

**Για το Δ.Σ**

**ΠΡΟΕΔΡΟΣ H ΓΡΑΜΜΑΤΕΑΣ**

**ΑΠΟΣΤΟΛΗΣ ΠΑΠΑΓΙΑΝΝΟΠΟΥΛΟΣ ΔΕΣΠΟΙΝΑ ΧΟΥΤΑ**